b'\n_START_ARTICLE_\n\xc5\xa0imon Knefac\n_START_PARAGRAPH_\n\xc5\xa0imon Matija\xc5\xa1 Knefac ili \xc5\xa0imeon Knefac, tako\xc4\x91er Kniefac (Kn\xc3\xa9facz, Kniefacz) (Novo Selo, 23. velja\xc4\x8de, 1752. \xe2\x80\x93 Klimpuh, 3. kolovoza, 1819.) hrvatski (gradi\xc5\xa1\xc4\x87anski) pisac, redovnik samostana Sv. Katerine i sve\xc4\x87enik._NEWLINE_Ro\xc4\x91en je bio u dana\xc5\xa1njoj Slova\xc4\x8dkoj kod Bratislave, krsno mu je ime Matija ili Matija\xc5\xa1. Stupio je u samostan Sv. Katarine 1771. a zare\xc4\x91en 1775. u Mo\xc4\x8denoku. Neko je vrijeme propovjednik u \xc5\xbdeljeznom i Novom Gradu. Njegov samostan u jozefinskom vremenu je bio ukinut. Tada je bio kapelan u Pandrofu (1789.), 1799.-1801. godine administrator u Cikle\xc5\xbeu. Umro je u Klimpuhu._NEWLINE_Obradio je molitvenik Jeremija\xc5\xa1a \xc5\xa0o\xc5\xa1tari\xc4\x87a Marianszko czveche i pisao novi molitvenik te evan\xc4\x91elistar.'